Diari Oficial de la Generalitat Valenciana


Sumari del DOGV 8860, del 20-07-2020 (2020/5756)

RESOLUCIÓ de 14 de juliol de 2020, de la Secretaria Autonòmica de Política Territorial, Urbanisme i Paisatge, per la qual s'acorda sotmetre al tràmit d'informació pública l'avantprojecte de modificació de diversos articles de la Llei 5/2014, de 25 de juliol, d'ordenació del territori, urbanisme i paisatge, per a incorporar-los a la Llei de mesures fiscals, de gestió administrativa i financera, i d'organització, de la Generalitat, per a 2021.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8860

Data del DOGV
:   20-07-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/5756


Data del document
:   14-07-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * cooperació administrativa

RESOLUCIÓ de 14 de juliol de 2020, de la Secretaria Autonòmica de Política Territorial, Urbanisme i Paisatge, per la qual s'acorda sotmetre al tràmit d'informació pública l'avantprojecte de modificació de diversos articles de la Llei 5/2014, de 25 de juliol, d'ordenació del territori, urbanisme i paisatge, per a incorporar-los a la Llei de mesures fiscals, de gestió administrativa i financera, i d'organització, de la Generalitat, per a 2021. [2020/5756]  
L'article 133 de la Llei 39/2015, d'1 d'octubre, del procediment administratiu comú de les administracions públiques, preveu en l'apartat segon la publicació del text de la norma, a fi d'informar-ne públicament i donar audiència a la ciutadania i als col·lectius, de qualsevol índole que representen qui hi tinga drets o interessos legítims que pogueren resultar afectats per aquesta; hi és concordant l'article 47 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana.  
D'altra banda, els articles 42 i 43.1.c de la Llei 5/1983, de 30 de desembre, del Consell, i 48 i 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, completen el marc jurídic per a la participació ciutadana establida en el dit article 133.  
Així mateix, l'article 43.c de la Llei 5/1983, de 30 de desembre, del Consell, preveu que el termini ordinari per a la presentació d'al·legacions (15 dies) puga ser reduït a set dies per raons d'urgència. En aquest sentit, considerant que, en aquest cas, és necessari agilitar els tràmits per a aconseguir incloure a temps la modificació de l'esmentada Llei 5/2014, de 25 de juliol, de la Generalitat, en l'avantprojecte de Llei de mesures fiscals, de gestió administrativa i financera, i d'organització de la Generalitat, i el fet que l'esmentada Llei de mesures de la Generalitat serà objecte d'un tràmit d'informació pública de tot el seu contingut, es fa necessari acurtar el termini per a la presentació d'al·legacions.  
  
En virtut d'això i del que es disposa en el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i en l'article 4 del Decret 8/2016, de 5 de febrer, del Consell, pel qual s'aprova el Reglament dels òrgans territorials i urbanístics de la Generalitat, es dicta aquesta resolució, i se sotmet a informació pública i audiència l'avantprojecte de modificació de diversos articles de la Llei 5/2014, de 25 de juliol, d'ordenació del territori, urbanisme i paisatge, per a incorporar-los a la Llei de mesures fiscals, de gestió, administrativa i financera, i d'organització de la Generalitat.  
El termini per a formular-hi al·legacions serà de set dies hàbils i el còmput s'iniciarà l'endemà de la publicació d'aquesta resolució en el Diari Oficial de la Generalitat Valenciana. El text del projecte podrà ser consultat en la pàgina web de la Conselleria de Política Territorial, Obres Públiques i Mobilitat, en l'adreça electrònica següent:  
http://politicaterritorial.gva.es/va/audiencia-e-informacion-publica/procesos-abiertos  
Les al·legacions, suggeriments o observacions efectuats per les persones o entitats que s'hi consideren interessades han de formular-se per mitjà d'un escrit dirigit a la Secretaria Autonòmica de Política Territorial, Urbanisme i Paisatge, presentant-lo per registre d'entrada de la Conselleria de Política Territorial, Obres Públiques i Mobilitat, sense perjudici del que es preveu en l'article 16 de la Llei 39/2015, d'1 d'octubre, del procediment administratiu comú de les administracions públiques, o de manera electrònica a través de l'enllaç següent:  
https://www.gva.es/es/web/portal/inicio/procedimientos'id\_proc=18002, indicant en l'assumpte: «Modificació LOTUP, Llei de mesures fiscals».  
En ambdós casos es farà constar el nom i cognoms o la raó social, l'adreça i el DNI, NIE o NIF de la persona o entitat que presenta al·legacions. Per a l'adequada interpretació, valoració i, si és procedent, incorporació de les aportacions, s'hauria d'especificar l'article i l'apartat de la llei a què es refereixen, la modificació que es proposa i les raons en què se sustenta. Es recomana, així mateix, acompanyar-hi una proposta de redacció alternativa.  
  
València, 14 de juliol de 2020.- La secretària autonòmica de Política Territorial, Urbanisme i Paisatge: Immaculada Orozco Ripoll.